**הצגת פרוייקט מצוק הצינים – ניקוז וטיילת 30.1.2019**

**פתיחה: יו"ר הועד המקומי ציין שהוא רואה בחיוב את התכנית להקמת טיילת.**

**בחלק הראשון של המפגש ערן דורון הציג את הרקע לתכנית ונתן קווים כלליים:**

1. המועצה מקדמת תכנון כוללני לכלל שטחי המועצה. במסגרת זו אגן שדה בוקר מוגדר כאגן התיירות במועצה. מתוקף זה המועצה עבודת לקדם מיזמי תיירות כמו המלון בשדה בוקר עם 165 חדרים ועד ארבעה מיזמים מלונאים בחניון הרועה, העתקת הגדנ"ע, מיזם מלונאי במרחבעם, בית השנטי ובעבדת.
2. מתוך זה הטיילת היא חלק מהתפיסה של הפיתוח התיירותי של האזור. בקבר 500,000 תיירים בשנה ויש רצון להמשיך את הטיילת לאורך המצוק.
3. בנוסף המועצה קידמה את הסדרת החניה באזור המרכז המסחרי ובשיקום תשתיות.
4. הצורך בתוכנית נובע משני מרכיבים: מרכיב הנדסי בנוגע לגלישת המצוק והמרכיב תיירותי כפי שהוצג.
5. שני הפרויקטים יכלו לעמוד בנפרד אך המקרה הזה מהווה הזדמנות לאיגום משאבים. של משרד התיירות, רשות ניקוז, קרן לשטחים פתוחים והחברה להגנות ים המלח.
6. לוחות הזמנים – משך הביצוע בשטח יהיה כשנה. כיום נמצאים בסיום תהליך התכנון וקבלת היתרים.
7. **אחזקת הטיילת, נקיונה והפעלתה היא באחריות המועצה!!!**
8. הפרוייקט כולל חלק של שיפוץ הטיילת הישנה והסדרת מדרכות הליכה בין הכניסה לנווה צין ועד החיבור עם הכניסה לטיילת. .
9. דברים הוצגו לוועד היישוב הקודם ולוועדת התכנון ב-6 מפגשים קודמים.
10. התקיימו עד היום שתי אסיפות תושבים בנושא.
11. בפגישה של אנשי מקצוע מהישוב עם אנשי מקצוע מרשות הניקוז הגיע רק אביתר אראל.
12. הפגישה הנוכחית באה להציג התקדמות. הפרוייקט בשלב של תכנון לפני מכרז אך הוא עדיין "על הנייר" , הערות רלוונטיות שיועלו בפגישה ייבדקו ויעשה מאמץ לקחתם בחשבון.

**בחלק השני של הישיבה הציגה שירי בן שחר מרשות הניקוז – הגוף שאחראי על תכנון הפרוייקט כולו את מאפייני התכנון:**

1. ביולי 2016 נעשה סקר קרקע כולל קידוחים ובעקבותיו התקבלו המלצות לשיפור הניקוז במצוק כדי להקטין את נסיגתו.
2. באוקטובר 2016 היה סיור בשטח עם וועדת התכנון של היישוב.
3. בצוות ההיגוי היו נציגים של מדרשת בן-גוריון, מדרשת שדה בוקר, משרד החקלאות, רשות הניקוז.
4. תאור הטיילת – שביל הליכה מבטון סרוק (בדומה לשביל שיש בחלק הטיילת שקיים כיום) – משני צידי השביל שורת אבנים שקועות באדמה. בצד השביל הקרוב תיחום דרך בגובה של 40 ס"מ. מהצד הנגדי לתיחום הדרך שקועים באדמה גופי תאורה נקודתיים. לאורך הטיילת 6 נקודות ישיבה (ספסלים בנויים). שלוש מהנקודות מוצללות (תשתית מתכת ומעליה ציליות בסגנון ההצללה במצפה חגי). נקודות ההצללה ממוקמות – 1. בשטח בין הסמינר לשכונת נווה צין (רחבה מוצללת גדולה 5-7 מטרים), 2. מול נווה צין בשטח שמחוץ לגדר היישוב (רחבה מוצללת גדולה 5-7 מטרים). ועוד הצללה נוספת ביניהן גובה ההצללה הוא כ- 2.5 מטרים. לטיילת יהיו שלוש כניסות – הראשית מול המרכז המסחרי, מול החנייה של הסמינר (שם יחנו האוטובוסים ועוד כניסה אחת ליד בית ספר שדה.
5. המדרכה שקיימת היום בין נווה צין ועד הפינה מול המורשת/גן שעשועים – תשוקם.
6. כל הגישה לרכבים לאורך כל המצוק – תחסם על ידי הצבת בולדרים פרט למחסום ייעודי לכניסת רכב תפעולי.
7. לאורך הטיילת – ימוקמו שלטי תוכן.
8. תעלת הניקוז – התעלה תתחיל מהאיזור מאחורי בית ספר שדה ותמשך עד לתעלה שמנקזת היום צפונית לנווה צין. עומק ורוחב התעלה ישתנו לאורך הדרך ויהיו בין 0.5 מטר ל-2 מטר. תחתית התעלה אטומה ומשני צידיה בולדרים. בשבילי הגישה מהיישוב מתוכננים גשרים איריים (מעבר בגובה פני הקרקע) על מנת לעמוד בתקני נגישות.

**בחלק האחרון הקהל שאל את שאלותיו והעיר הערות:**

1. האם תהיה בעיית זיהום אור בעקבות התאורה - לא יהיה זיהום אור מכיוון שמדובר בנקודות אור בלבד שאינן מפזרות את האור סביב ובכל מקרה הן נמצאות מהצד של היישוב ולא מהצד של המצוק. נקודות האור מחוייבות מטעמי בטיחות.
2. מי יטפל בפינוי וניקוי האשפה שתצטבר בפינות הישיבה – הוחלט לא להציב אשפתונים לאורך הטיילת או בפינות הישיבה – מי שמביא את הפסולת מוציא את הפסולת. בכל מקרה המועצה היא שאחראית על נקיון הטיילת ואיסוף הפסולת.
3. ההצללה – המתכננים התבקשו להנמיך את ההצצלה כמה שיותר. היתה בקשה מצד התושבים אם אפשר להמיך את נקודות ההצללה אף יותר (הנמכה של מקום הישיבה כולו) על מנת שיפריע פחות בקו הנוף. הדבר יבדק.
4. האם אפשר במקום קיר תומך לשים בולדרים ובניהם שרשראות כמו שקיים היום בקבר – הדבר נבדק ויועץ הבטיחות של הפרוייקט פסל את האפשרות על הסף בטענה שזה לא עומד בכללי הבטיחות שקיימים היום. הבקשה תיבדק שנית.
5. האם אפשר להעביר את כל פינות ההצללה לאיזור הציבורי (בין הקבר לסמינר) – הנושא ייבדק
6. ואדי הניקוז הוא תעלה רחבה ביותר – האם באמת יש צורך בתעלה רחבה כל כך? – תיערך בדיקה נוספת של מתכנני הניקוז לצורך ברוחב התעלה.
7. כלים כבדים יעלו על הקרקע – זה יגרום נזק רציני למצוק – יגדיל משמעותית את הסידוק של המצוק – מה שיגדיל את החלחול של המים ויגרום להגברת התופעה אותה רוצים להקטין – הטענה של אנשי המקצוע שנשכרו על ידי רשות הניקוז לטובת תכנון הפתרון היא שזהו נזק חד פעמי שיאט משמעותית את סידוק המצוק בכך שיעביר את הנגר היורד על המצוק החוצה.
8. האם אפשר להזיז את קו הטיילת עוד לכיוון המצוק? - כל תכנון תוואי הטיילת נעשה בהתאם להנחיית יועץ הקרקע. יש קו שיועץ הקרקע סימן ושמעבר לו אסור למתכננים לעבור לכיוון המצוק.
9. תעלת הניקוז שקיימת מצפון ליישוב מסבה נזק רב למצוק – זו טענה חשובה, הנושא ייבדק ויטופל במסגרת התכנון.
10. ישנו כיום צינור שאמור לאסוף את המים מהלימנים שכבר בנו – הצינור לא מוקם כמו שצריך והוא מזרים את המים על המצוק עצמו – לכולם ברור שהוא עושה נזק רב יותר למצוק מהתועלת שאמור היה להביא – רשות הניקוז מודעת לבעיה ומחפשים לה פתרון.
11. מה יהיה חומר המילוי של האיזורים שרוצים להגביה? – חומר המילוי יהיה מחפירה של אזורים שיונמכו, באופן כללי, בתכנית יש עודפי עפר ולכן אין צורך להביא ממקור חיצוני.
12. חברי וועדת התכנון של היישוב ביקשו להדגיש כי אמנם הם היו נוכחים בפגישות רבות עם רשות הניקוז. אולם היו להם השגות רבות לגבי התכנון הנוכחי. חלקן קיבלו מענה אולם רבות מהן לא קיבלו מענה עד היום - בכל פגישה שהתקיימה הופץ למשתתפים סיכום דיון עם הערות לטיפול. נבקש לציין שנציגי היישוב והשותפים לצוות ההיגוי עבדו בשיתוף פעולה מצוין, תמכו וקידמו את רעיון הקמת הטיילת מתחילת תהליך התכנון ועד סופו.